KOMMISSIONENS FORORDNING (EF) Nr. 2402/95 af 12. oktober 1995 om åbning af forebyggende destillation som omhandlet i artikel 38 i forordning (EØF) nr. 822/87 for produktionsåret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 38, stk. 5, og

ud fra følgende betragtninger:

Ved Kommissionens forordning (EØF) nr. 2721/88 (3), senest ændret ved forordning (EØF) nr. 2181/91 (4), er der fastsat nærmere bestemmelser om frivillig destillation som omhandlet i artikel 38, 41 og 42 i forordning (EØF) nr. 822/87; priser, støttebeløb og visse andre elementer vedrørende den forebyggende destillation for produktionsåret 1995/96 er fastsat i Kommissionens forordning (EF) nr. 1848/95 (5);

under hensyntagen til den forventede markedssituation, herunder høstprognoserne og lagrenes størrelse ved produktionsårets slutning, bør den mængde vin, der kan destilleres, fastsættes til et sådant niveau, at foranstaltningen sammen med andre foranstaltninger i produktionsåret åbner mulighed for en sanering af markedet uden dog at overskride de mængder, der er forenelige med en god forvaltning af markedet; det vil derfor være hensigtsmæssigt at fastsætte den samlede mængde bordvin, der kan anvendes til forebyggende destillation i EF's produktionsområder, til 6 300 000 hl og fordele den på de enkelte områder;

EF's vinproduktionsområder blev fastsat ved Kommissionens forordning (EØF) nr. 441/88 af 4. februar 1988 om gennemførelsesbestemmelser for obligatorisk destillation som omhandlet i artikel 39 i Rådets forordning (EØF) nr. 822/87 (6), senest ændret ved forordning (EF) nr. 2587/94 (7);

hvis den samlede mængde, der ønskes anvendt til destillation i det enkelte område, overstiger den i forordningen fastsatte mængde, bør medlemsstaterne omgående underrettes om størrelsen af den enhedssats, der er fastsat for de enkelte områder med henblik på en reduktion af den mængde bordvin eller vin egnet til fremstilling af bordvin, som kan leveres til destillerierne;

af hensyn til forvaltningen af de pågældende mængder er det nødvendigt at fravige de særlige bestemmelser i forordning (EØF) nr. 2721/88 og at fastsætte, at de mængder, der er anført i de forelagte kontrakter og anmeldelser, kan reduceres; sådanne kontrakter og anmeldelser, bortset fra dem, der indgives af tyske og østrigske producenter, må ikke omfatte mere end 12 hl vin pr. hektar af det vindyrkningsareal, der anvendes til produktion af bordvin eller vin egnet til fremstilling af bordvin;

af hensyn til foranstaltningens effektivitet bør destillationen koncentreres om de første måneder af produktionsåret, og der bør desuden stilles sikkerhed for, at den mængde vin, der er anført i de af producenterne underskrevne kontrakter og anmeldelser, leveres til destilleriet;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

1. Der åbnes for forebyggende destillation af bordvin og vin egnet til fremstilling af bordvin som omhandlet i artikel 38 i forordning (EØF) nr. 822/87 for produktionsåret 1995/96. Denne destillation, som er åben for samtlige bordvine fra de i artikel 4 i forordning (EØF) nr. 441/88 omhandlede produktionsområder og fra Østrig er begrænset til 6 300 000 hl.

Fordelingen af denne mængde på de enkelte produktionsområder fremgår af nedenstående oversigt:

>TABELPOSITION>

Hver producent, som har produceret bordvin eller vin egnet til fremstilling af bordvin, kan senest den 30. november 1995 underskrive en kontrakt eller en anmeldelse om forebyggende destillation hos medlemsstatens kompetente myndigheder, med bl.a. følgende oplysninger:

a) ansøgerens navn, fornavn og adresse

b) den mængde vin, han ønsker at lade destillere i overensstemmelse med de gældende EF-bestemmelser om kvaliteten af de produkter, der leveres til destillation. Denne mængde må ikke overstige 12 hl bordvin pr. hektar af det vindyrkningsareal, der anvendes til fremstilling af disse produkter, medmindre det drejer sig om vin fra Tyskland og Østrig, hvor denne mængde ikke må overstige henholdsvis 2 og 3 hl pr. hektar af det udnyttede vindyrkningsareal

c) destilleriets navn og adresse eller firmanavn.

Kontrakten eller anmeldelsen ledsages af et bevis for, at der er stillet sikkerhed svarende til 5 ECU pr. hl.

Medlemsstaterne giver senest den 8. december 1995 Kommissionen meddelelse om den mængde vin, der er anført i kontrakterne eller anmeldelserne om forebyggende destillation.

Kommissionen fastsætter senest den 15. december 1995 den reduktionssats, der skal anvendes på førnævnte kontrakter og anmeldelser, hvis den samlede mængde, der er anført i de forelagte kontrakter eller anmeldelser, overstiger den mængde, der er fastsat for de enkelte områder, og giver hver enkelt medlemsstat oplysning herom pr. telefax. Medlemsstaterne træffer de administrative foranstaltninger, der er nødvendige for senest den 15. januar 1996 at godkende førnævnte kontrakter og anmeldelser med den anførte reduktionssats.

Sikkerhedsstillelsen frigives for de mængder, hvorom der er ansøgt, men som ikke godkendes.

2. De godkendte mængder, der er anført i kontrakterne og anmeldelserne, skal leveres til destilleriet senest den 15. marts 1996.

3. Sikkerhedsstillelsen frigives i prorata af de leverede mængder, når producenten fremlægger bevis for, at den pågældende mængde er leveret til destilleri.

Hvis der ikke er foretaget levering inden udløbet af de fastsatte frister, bortfalder sikkerheden.

4. Medlemsstaterne kan begrænse antallet af kontrakter, som en producent kan underskrive med henblik på den pågældende destillation.

5. I påkommende tilfælde anvendes bestemmelserne i forordning (EØF) nr. 2721/88, særlig artikel 6, stk. 2 og 5.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 148 af 30. 6. 1995, s. 31.

(3) EFT nr. L 241 af 1. 9. 1988, s. 88.

(4) EFT nr. L 202 af 25. 7. 1991, s. 16.

(5) EFT nr. L 177 af 28. 7. 1995, s. 35.

(6) EFT nr. L 45 af 18. 2. 1988, s. 15.

(7) EFT nr. L 274 af 26. 10. 1994, s. 2.